फोन काल ट्रेकिंग से लेकर लोकेशन पता करने में भी अल्ताफ माहिर हो चुके थे और सामान्यतया एक दो हमराही लेकर मिशन पर निकल जाते। लगभग दस साल इस रूप में अल्ताफ लैपटॉप ने दो सौ से अधिक इनकाउंटर किये। हिजबुल मुजाहिदीन की टॉप लीडरशिप को साफ़ कर देने के बाद घाटी में लश्कर के कमांडर अबू कासिम को अल्ताफ ट्रैक कर रहे थे, सटीक सूचना पर 7 अक्टूबर 15 को केवल एसएचओ गजनफर अहमद को लेकर निकले। जानकारी दुरुस्त थी लेकिन इस बार समय उनका नहीं था, अबू कासिम की तरफ से फायरिंग में अल्ताफ और हमराही गजनफर बुरी तरह घायल होते हैं। सेना के हेलीकॉप्टर से दोनों घायलों को बादामीबाग बेस अस्पताल लाया गया लेकिन वहां से अच्छी खबर नहीं आई।